《白头吟》
明代·王世贞

南山有匹鸟，自呼为凤凰。虽复具五色，不能顾其双。

昔者呼凤皇，凤皇不成双。今者呼凤皇，凤意不求皇。

昔求一何难，今飞一何易。今去呼不来，昔来推不去。

新人芙蓉花，旧人芙蓉枝。新人山作眉，旧人霜作眉。

妾无百种态，是君当心际。妾无百种嗤，是君心别时。

床上五弦琴，一弦今一心。新弦终须断，旧弦不可寻。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。